การติดตั้ง การดูแลรักษา
คุณจะจำเป็นต้องคำนวณการวางตำแหน่งของอ่างอาบน้ำหรือที่อาบน้ำฝักบัว อ่างล้างหน้า และส้วมชักโครก การทำเช่นนี้จะช่วยกำหนดสถานที่ๆ คุณจะจำเป็นต้องเดินท่อน้ำเส้นต่างๆ คุณจะต้องเจาะรูต่างๆ บนพื้น เพื่อที่คุณจะสามารถเดินท่อประปาไปยังสุขภัณฑ์ต่างๆ ด้วยเหตุนี้ การกำหนดตำแหน่งต่างๆ ที่แน่นอนจึงมีความสำคัญ กำหนดสถานที่และทำเครื่องหมายอย่างระมัดระวังตรงจุดทั้งหมดที่คุณจะตัดและเจาะ วัดขนาดซ้ำอีกครั้งหนึ่งเพื่อให้แน่ใจว่า เครื่องหมายต่างๆ ที่คุณได้ทำไว้นั้นถูกต้องแม่นยำ สำนวนที่ว่า “ช้าๆ ได้พร้าสองเล่มงาม“ อาจจะโบราณ แต่ก็ยังใช้งานได้ดีจริงๆ ลงมือตัดและเจาะทั้งหมดที่จำเป็น คุณต้องการจะทำงานในขั้นเตรียมการต่างๆ  ก่อนที่จะปิดน้ำ เพื่อให้มีช่วงเวลาที่คุณ ”ไม่มีน้ำใช้” น้อยที่สุด ก่อนจะลงมือทำงานใดๆ ในการเดินท่อ คุณจะจำเป็นต้องปิดเส้นทางส่งน้ำทั้งหมดมายังห้องน้ำ ต้องหาที่ตั้งของพวกวาล์วน้ำ และปิดเสีย ในห้องน้ำมาตรฐานสักห้องหนึ่งนั้น คุณจะต้องเดินท่อส่งน้ำห้าเส้น: ท่อน้ำร้อนและเย็นอย่างละหนึ่งเส้นสำหรับอ่างอาบน้ำ/ที่อาบน้ำฝักบัว กับสำหรับอ่างล้างหน้า และท่อน้ำเย็นหนึ่งเส้นสำหรับส้วมชักโครก คุณสามารถเลือกเดินท่อส่งน้ำเหล่านี้แบบฝังในผนังห้อง หรือแบบลอยขึ้นมาจากพื้นห้องก็ได้  ขึ้นอยู่กับทำเลที่ตั้งของห้องน้ำของคุณ เชื่อมต่อท่อน้ำที่ปรับเปลี่ยนได้จากเส้นน้ำร้อนและน้ำเย็นมายังก๊อกน้ำของอ่างล้างหน้าและอ่างอาบน้ำ ใช้กระดาษทรายทำความสะอาดเหล่าท่อทองแดงเพื่อให้ท่อเรียบ และหลังจากนั้น ให้บัดกรีเชื่อมท่อน้ำเหล่านี้กับท่อประปาใหญ่ คุณจะต้องใช้ท่อน้ำทิ้งหลาย ๆ ขนาด สำหรับห้องน้ำของคุณ ท่อน้ำทิ้งสำหรับส้วมชักโครกสมควรจะมีขนาด 3 นิ้ว (7.62 ซม.) หรือ 4 นิ้ว (10.16  ซม.) และหลังจากคุณเชื่อมต่อท่อทองแดงกับท่อน้ำทิ้งของชักโครกแล้ว ท่อทองแดงสมควรจะลาดลงต่ำไปทางท่อน้ำทิ้งหลัก ท่อน้ำทิ้งของอ่างล้างหน้าจะมีขนาด 1.5 นิ้ว (3.81 ซม.) และของอ่างอาบน้ำจะใช้ขนาด 2 นิ้ว(5.08 ซม.) ชักโครกตามปกติมี 2 ชิ้น ประกอบด้วยโถชักโครกกับถังใส่น้ำ  เริ่มด้วยการติดตั้งโถชักโครกก่อน  เชื่อมต่อท่อดับกลิ่นจากท่อน้ำทิ้งเข้ากับส้วมชักโครกของคุณ ในการทำเช่นนั้นให้ใช้กาวติดท่อดับกลิ่นให้เข้าที่ เพื่อที่ช่องเปิดของมันจะได้มีแนวตรงกันกับพวกรูที่สลักของส้วมชักโครก จัดวางโถชักโครกเหนือพวกสลักและบนท่อดับกลิ่น  คุณอาจจะต้องการนั่งลงบนส้วมชักโครก และโยกตัวไปด้านหลังและด้านหน้าเล็กน้อย เพื่อให้ส้วมชักโครกเข้าที่เข้าทางได้อย่างถูกต้อง ตรวจดูว่าโถชักโครกวางได้ระดับเรียบร้อยดีหรือไม่  จากนั้น ให้ขันน็อตยึดโถชักโครกกับวงแหวนของพวกสลักของท่อดับกลิ่น เชื่อมต่อถังใส่น้ำของชักโครกเข้ากับโถชักโครกโดยใช้พวกน็อต เชื่อมต่อท่อน้ำ และจากนั้นให้ยาแนวอุดรอยรั่วรอบๆ ฐานของโถชักโครกเพื่อให้ส้วมชักโครกมีความมั่นคงปลอดภัย เริ่มด้วยการวางตำแหน่งขาตั้งอ่างล้างหน้าเพื่อทดสอบหาตำแหน่งที่เหมาะสม  ทำเครื่องหมายว่าสลักบนพื้นสมควรอยู่ตรงจุดไหน และเจาะรูทะลุขาตั้งของอ่างล้างหน้า  แล้วยึดติดกับพื้นห้องโดยใช้สลักกับน็อตอย่างละหนึ่งตัว เชื่อมต่ออ่างล้างหน้ากับกับท่อน้ำร้อนและน้ำเย็น รวมทั้งเชื่อมต่อพวกด้ามจับ ที่อุดกันน้ำไหล และท่อน้ำทิ้งเข้ากับส่วนบนสุดของอ่างล้างหน้าด้วย จัดวางอ่างล้างหน้าบนขาตั้ง ก่อนจะใช้กาวติดตัวต่อตรงเกลียวนอก หรือ เทรด อะแดปเตอร์ กับท่อน้ำทิ้ง ทำเครื่องหมายวงรอบนอกของอ่างอาบน้ำบนพื้นห้องน้ำ เพื่อที่คุณจะประเมินได้ว่าท่อน้ำทิ้งจะอยู่ตรงไหน เดินท่อน้ำทิ้งและติดโดยไม่ใช้กาว เมื่อคุณได้เดินท่อน้ำทิ้งแล้ว ให้ใช้กาวต่อเชื่อมมันกับท่อน้ำทิ้งของอ่างอาบน้ำ จัดวางอ่างอาบน้ำและตรวจสอบให้ตั้งได้ระดับเรียบร้อยดี หลังจากคุณเดินท่อในห้องน้ำเสร็จสมบูรณ์แล้ว คุณยังอาจจะประสบกับปัญหาต่างๆ ได้อีกในอนาคต เพื่อที่จะทำให้ส้วมชักโครกหายตัน ให้คุณกดลูกสูบยางลงกับรูชักโครกและกดลูกสูบยางขึ้นและลง หากยังไม่สำเร็จ คุณสามารถใช้เครื่องมือแก้ไขชักโครกอุดตัน คือ สว่านเจาะรางน้ำ ซึ่งมีขดลวดที่ตรงปลายซึ่งใช้สอดเข้าไปในส้วมชักโครก กับมีด้ามจับที่อีกปลายด้านหนึ่ง ซึ่งใช้ดันให้ขดลวดลงลึกเข้าไปในท่อมากยิ่งขึ้น หากอ่างล้างหน้าของคุณอุดตัน คุณสามารถใช้ลูกสูบยางหรือสว่านเจาะรางน้ำ คุณสามารถทำความสะอาดท่อระบายน้ำทิ้งที่อยู่ใต้อ่างล้างหน้าได้ด้วยการถอดฝาปิดท่อออก มันตั้งอยู่ที่ส่วนล่างสุดของท่อ ตรงส่วนที่ท่อจะเข้าไปในผนังพอดี สอดตะขอหรือลวดผ่านท่อเข้าไปเพื่อดูว่าคุณจะสามารถดึงเอาสิ่งใดออกมาได้บ้างหรือไม่ หากไม่สำเร็จ ให้ใช้ประแจถอดท่อออก และใช้น้ำยาทำความสะอาดล้างให้เกลี้ยง ให้ถอดที่กรองสำหรับตระแกรงน้ำทิ้งออก และสอดท่อยางลงไปลึกสุดที่จะลงไปได้ ใช้ผ้าขี้ริ้วยัดรอบๆ ท่อยาง ตรงปากท่อน้ำทิ้งเพื่อปิดรู เปิดน้ำแรงสุด ก่อนจะปิดน้ำอีกครั้งหนึ่ง เปิดและปิดน้ำต่อไปจนกว่าน้ำจะไหลผ่านได้อย่างสะดวก สำหรับท่อน้ำทิ้งของอ่างอาบน้ำนั้น ให้ไขสลักเกลียวของตระแกรงน้ำล้นออก และยกมันขึ้น สอดขดลวดของสว่านเจาะรางน้ำผ่านท่อลงไปเพื่อทำให้ท่อน้ำทิ้งหายอุดตัน
กำหนดการวางตำแหน่งเครื่องสุขภัณฑ์ต่างๆ ของห้องน้ำ
 ปิดน้ำที่ส่งเข้าบ้าน
 ติดตั้งเส้นทางส่งน้ำต่างๆ
 เชื่อมต่อท่อน้ำทิ้งเข้าด้วยกัน
 ติดตั้งส้วมชักโครกให้เข้าที่. ติดตั้งอ่างล้างหน้า. ติดตั้งอ่างอาบน้ำและที่อาบน้ำฝักบัว
 ใช้ลูกสูบยางกับส้วมชักโครกหากส้วมตัน
 แก้ปัญหาอ่างล้างหน้าตันโดยใช้ลูกสูบยางหรือสว่านเจาะรางน้ำ
 ใช้ท่อยางสำหรับทำความสะอาดตระแกรงน้ำทิ้ง
 ทำความสะอาดท่อน้ำทิ้งของอ่างอาบน้ำโดยใช้สว่าน 

https://www.wikihow.com/Plumb-a-Bathroom https://www.wikihow.com/Plumb-a-Bathroom
Installation Maintenance